OpenLLM-France/wikimedia huggingface dataset:
# Disseny continu

El disseny continu és una pràctica de desenvolupament de programari que consisteix a crear i modificar el disseny d'un sistema a mesura que es desenvolupa, en lloc d'especificar completament el sistema abans que comenci de desenvolupament, (com en el model de desenvolupament en cascada) o en ràfegues al principi de cada iteració (com en el model de desenvolupament iteratiu i incremental). També es diu disseny evolutiu o disseny incremental. El disseny continu va ser popularitzat per la programació extrema (XP). Disseny continu també usa el desenvolupament guiat per proves i refacció. Martin Fowler descriu el disseny continu al seu llibre Refactoring així com a un article de divulgació, titulat Is Design Dead? ("Ha mort el disseny?") referint-se a aquest com un canvi fet a l'estructura interna d'un software per fer-lo més fàcil d'entendre i barat de modificar, sense que això impliqui un canvi en el seu comportament observable.

## Referències

* ↑ Martin Fowler. Refactoring. Improving the Design of Existing Code. 2a ed., 2018.
* ↑ James Shore. Continuous Design. IEEE, 2003.

## Vegeu també

* Integració contínua
* Metodologia àgil
* Rapid Application Development

## Enllaços externs

* Is Design Dead?
# Serra Llarga (Creixell)

* Aquest article tracta sobre la serra del Tarragonès. Vegeu-ne altres significats a «Serra Llarga».
La Serra Llarga és una serra situada als municipis de Creixell i la Pobla de Montornès, a la comarca del Tarragonès.
# John Henry Poynting

John Henry Poynting (Parsonage, Monton, Lancashire, Regne Unit, 9 de setembre de 1852 – Birmingham, Warwickshire 30 de març 1914) va ser un físic anglès i professor de física al Mason Science College (actualment Universitat de Birmingham) des del 1880 fins a la seva mort. Fou el creador del Vector de Poynting al qual va donar nom, que descriu la direcció i magnitud del flux d'energia electromagnètic i és usat en el Teorema de Poynting, sobre la conservació de l'energia en els camps magnètics i elèctrics. Aquesta obra va ser publicada per primer cop el 1884. Va realitzar una mesura de la constant de gravitació de Newton amb mètodes innovadors durant el 1893. Més endavant va anomenar l'Efecte Poynting-Robertson.
# Matinera ala-rogenca

La matinera ala-rogenca (Illadopsis rufescens) és un ocell de la família dels pel·lorneids (Pellorneidae) que habita els boscos de les terres baixes del Senegal, Gàmbia, Sierra Leone, Libèria, Costa d'Ivori, Ghana i Togo.

## Referències

* ↑ «Matinera ala-rogenca». Cercaterm. TERMCAT, Centre de Terminologia. Rev. 20/12/2021(català)
# Som Gramenet

Som Gramenet és una plataforma ciutadana formada per la coalició local de diverses forces polítiques i socials de Santa Coloma de Gramenet. La candidatura es crea amb el suport de Gent de Gramenet (moviment ciutadà que integra la CUP), Podem -organització que a mitja legislatura deixa de donar suport i es desvincula- i persones independents.
La formació es va presentar a les eleccions municipals de 2015 sota el nom Som Gramenet-Poble Actiu. Durant la campanya, igual que altres plataformes similars com Guanyem Badalona en Comú o Sant Adrià en Comú, Som Gramenet no es va posicionar de cara a les eleccions al Parlament de Catalunya del 27 de setembre, adduint que el seu radi d'acció és el municipalisme i que les seves plataformes representaven gran pluralitat d'idees. Va quedar segona força del consistori amb sis regidors, per darrere del PSC, que en va obtenir catorze, que li van valer la majoria absoluta al municipi. El 2019 es presenta a les eleccions municipals sota el nom Som Gramenet-Alternativa Municipalista (AMUNT), on va perdre tots els regidors obtenint el 4,99% de vots. L'any 2021 va engegar el procés de dissolució.

## Referències

* ↑ Cols, Carles «Parlon acaricia la majoria i el procés naufraga a Santa Coloma». El Periódico de Catalunya, 15-05-2015.
* ↑ Flotats, Queralt «Santa Coloma, principal baluarte del socialismo catalán para las municipales». El Periódico de Catalunya, 20-02-2015.
* 1 2 Redacció «Núria Parlon s'imposa a Santa Coloma de Gramenet». Ara, 24-05-2015.
* ↑ Redacció «Som Gramenet y Sant Adrià en Comú tampoco se posicionan de cara al 27 de septiembre». La Vanguardia, 15-09-2015.
* ↑ Chica, Xavi. «Som Gramenet acaba de fer pública la seva dissolució com a partit». elmirall.net, 29-03-2021. [Consulta: 6 març 2024].

## Enllaços externs

* Som Gramenet - Lloc web oficial
# Disseny centrat en l'usuari

En termes generals, el disseny centrat en l'usuari és una filosofia i procés de disseny en el qual les necessitats, els desigs i les limitacions de l'usuari final d'una interfície, o document, prenen una atenció i rellevància considerable en cada nivell del procés de disseny. El disseny centrat en l'usuari pot ser caracteritzat com un problema de resolució en múltiples nivells, que no només requereix dissenyadors que analitzin i prevegin com els usuaris se sentin confortables en l'ús d'una interfície, sinó també per fa necessari provar la validesa de les seves hipòtesi tenint en compte les conductes de l'usuari amb proves de la vida real amb usuaris actuals. Tals proves són tan necessàries com difícils per als dissenyadors d'una interfície; han de comprendre en forma intuïtiva el que un usuari novell experimenta dels seus dissenys.
La principal diferència amb altres filosofies del disseny d'interfície, és que el disseny centrat en l'usuari intenta optimitzar la interfície de l'usuari al voltant de com la gent pot, desitja o necessita treballar, més que no pas en forçar els usuaris a canviar la forma en què treballen per acomodar-se al sistema.
# The Vanguard Group

The Vanguard Group és una empresa d'assessorament financer nord-americà amb seu a Malvern, Pennsilvània, amb més de 5,3 bilions de dòlars en actius gestionats. És el major proveïdor de fons i el segon major proveïdor de fons d'inversió cotitzat al món després d'iShares de BlackRock. A més de fons, Vanguard ofereix serveis de corredoria, anualitats variables i fixes, serveis de comptes educatius, planificació financera, gestió d'actius i serveis de confiança.
El fundador i expresident John C. Bogle és conegut per haver creat el primer fons índex disponible per a inversors individuals i va ser promotor i un dels principals afavoridors d'inversions de baix cost per a persones individuals. Vanguard és propietat dels fons gestionats per l'empresa i, per tant, és propietat dels seus clients. Vanguard ofereix dues classes per a la majoria de llurs fons: les participacions investor i les participacions admiral. Les participacions admiral tenen una ràtio de despeses lleugerament inferiors, però requereixen una inversió mínima més elevada, sovint entre 10.000 i 100.000 dòlars per fons.

## Enllaços externs

* The Vanguard Group
# The Vandals (banda anglesa)

The Vandals va ser una banda de rock anglesa, oriünda de Basildon, Essex, de finals de la dècada de 1970. Aquesta banda va ser part del moviment punk rock i es va destacar per tenir diversos destacats membres entre les seves files: La en aquells dies guitarrista i vocalista Alison Moyet, 'Alf' qui temps després formaria part del duo Yazoo i iniciaria posteriorment una llarga i reeixida carrera solista; Robert Marlow, conegut com 'el guitarrista sense nom' qui creuaria camins i conformaria bandes amb Vince Clarke i Martin Gore per separat abans que tots dues formessin Depeche Mode, les cantants Kim Forey i Sue Paget (Susan Ryder Paget) -qui també va formar part de "No Romance in China" amb Vince Clarke i Andy Fletcher- i Simon Kirk en bateria, qui més tard va ser reemplaçat per John Dee, anteriorment de la banda The Machines. Van estar principalment actius en 1978 i algunes actuacions notables van ser Leigh-on-Sea's Grand Hotel, Woodlands Youth Centre, Basildon i "Upstairs at Turkans" en el Van Gogh en Basildon. També van fer una presentació fora de quadre en el 1r Festival de Rock en Gloucester Park, Basildon a l'agost de 1978.
# The Valley

The Valley és la capital d'Anguilla, un dels seus catorze districtes, i la ciutat "principal" de l'illa. El 2011 tenia 1.067 habitants.

## Història
### Llocs destacats

The Valley té pocs exemples d'arquitectura colonial a causa que l'administració d'Anguilla es va fer des de St. Kitts des de 1825, encara que Wallblake House, construïda el 1787, fou i segueix sent utilitzada com a rectoria per l'església adjacent. Les botigues noves han obert en edificis nous i cases renovades d'estil antillà. Les botigues velles han estat modernitzades i han ampliat els seus estocs així com el seu espai.
Les ruïnes de l'antiga casa del Tribunal es troben a Crocus Hill, el punt més alt de l'illa. El que queda són restes de l'emmurallat d'unes quantes cèl·lules de presó. A Cross Roads a la vora occidental de The Valley es troba Wallblake House, l'edifici d'una plantació que es va construir al voltant de 1787 que és ara possessió de l'Església catòlica (el sacerdot de la parròquia viu allí) i l'església catòlica de St. Gerard, amb la seva façana altament original de còdols, pedres, ciment, fusta i enrajolat.

## Geografia
### Ubicació

La ciutat és localitzada al mig de l'illa, a la costa nord, davant de Crocus Bay i propera a Crocus Hill, el punt més alt de l'illa. Els pobles més propers són North Side, The Quarter, North Hill i George Hill.

### Clima

The Valley té un clima humit i sec tropical (Aw) sota la classificació climàtica de Köppen. L'àrea té una estació seca curta que cobreix els mesos de febrer a abril, i una estació humida que cobreix la resta de l'any. Tanmateix l'estació humida, encara que llarga, no és tant pesada com la precipitació comuna en altres ciutat del Carib com Santo Domingo i San Juan. Les temperatures mitjanes a The Valley són relativament constant per tot l'any, variant de 26 a 29 graus Celsius.

## Transport

The Valley està servida per l'Anguilla Wallblake Airport (IATA: AXA, ICAO: TQPF) amb alguns vols internacionals.

## Referències

* ↑ «Number of Dwellings and Persons for Censuses 1974 - 2001 (Table 2)». Statistics Department of Anguilla. Arxivat de l'original el 2012-02-10. [Consulta: 16 abril 2008].
* ↑ Climate Summary for The Valley, Anguilla

## Enllaços externs

* Mapa de The Valley
# Toosa

Toosa (en grec antic Θόωσα) va ser, segons la mitologia grega, una nimfa filla de Forcis i de Ceto i germana de les Gorgones. Els seus pares eren germans.
Va ser estimada per Posidó, que li va donar un fill, Polifem, el gegant d'un sol ull, que va tenir un paper a l'Odissea d'Homer.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 533. ISBN 9788496061972.
# Som Mobilitat

Som Mobilitat és una cooperativa catalana sense ànim de lucre de lloguer de vehicles elèctrics compartits (carsharing). Té per objectius principals promoure la mobilitat sostenible i l'economia social.
Va ser fundada el 16 de juny de 2016 a Mataró, amb 70 socis. Els fundadors eren socis de Som Energia, i van aprofitar el model d'aquesta cooperativa energètica per crear i gestionar Som Mobilitat. La cooperativa ha sigut impulsada en part gràcies al programa "Projecte Singulars" de la Generalitat de Catalunya. També s'emmirallen en altres iniciatives europees similars, com Mobility Société Coopérative, de Suïssa, amb més de 100.000 socis i 1.400 punts d'aparcament, o Partago, de Gant, Bèlgica, amb 270 socis i 8 cotxes.
Som Mobilitat disposa de grups locals que s'organitzen per a crear un servei de lloguer de cotxes elèctrics en el seu poble o ciutat. Al novembre de 2020 tenia 2000 socis i disposava de 30 cotxes elèctrics distribuïts per Catalunya, en poblacions com Barcelona, Mataró, Olot, Vic, Terrassa, Vilanova i la Geltrú, Amposta o Cardedeu. La cooperativa també facilita la compra de cotxes, motos i bicicletes elèctriques als seus socis a través de compres conjuntes.
La cooperativa ha impulsat des de 2017 "el ral·li de l'eficiència energètica", una cursa on diferents vehicles elèctrics competeixen per fer un mateix recorregut amb la màxima eficiència possible. L'any 2019, Som Mobilitat va ser guardonada com a "millor iniciativa sostenible en els premis Mobilicat". Des de 2017 fins a l'actualitat ha promogut les 5 edicions de la SomHackaton, juntament amb l'ajuntament de Mataró i el Tecnocampus.

## Referències

* ↑ «Neix a Mataró Som Mobilitat, per compartir cotxe elèctric». El Punt Avui, 21-06-2016.
* ↑ «Som Mobilitat SCCL». Mapa Barcelona + Sostenible.
* ↑ «Som Mobilitat, el teu cotxe elèctric per hores». VIA Empresa, 22-09-2106.(anglès)
* ↑ «Un cotxe elèctric per 10 euros». Blogs La Vanguardia, 23-11-2020.
* ↑ «Es presenta Som Mobilitat, una cooperativa per impulsar una mobilitat més sostenible». Malarrassa, 20-10-2017.
* 1 2 «“A Som Mobilitat usem la mateixa tecnologia que les empreses d'economia de plataforma però nosaltres li donem contingut social”». El Diari del Treball, 31-01-2019.
* ↑ «Som Mobilitat aborda su aterrizaje en Barcelona». El Periódico, 08-03-2018.(castellà)
* ↑ «Èxit del segon ral·li eficient de Som Mobilitat». Tot Mataró, 03-10-2018.
* ↑ «3r Rally de eficiencia energética». En la carretera, 22-11-2019. Arxivat de l'original el 2019-12-16. [Consulta: 16 desembre 2019].(castellà)
* ↑ «Som Mobilitat, guardonada com a Millor Iniciativa Sostenible per MobiliCat». Mataró Audiovisual, 11-04-2019.
* ↑ «La cinquena edició de la Som Hackathon del TecnoCampus serà online i abordarà el repte del consum local i responsable», 19-03-2021.

## Enllaços externs

* Lloc web oficial de Som Mobilitat
# Shanghai Rolex Masters 2013

El Masters de Xangai 2013, oficialment conegut com a Shanghai Rolex Masters 2013, és un esdeveniment de tennis masculí disputat sobre pista dura que pertany a les sèries Masters 1000 de l'ATP. La cinquena edició del torneig es va celebrar entre el 6 i el 13 d'octubre del 2013 al Qi Zhong Tennis Center de Xangai, Xina.
El tennista serbi Novak Đoković va retenir el títol aconseguit l'any anterior i va guanyar el segon títol consecutiu en dues setmanes. Aquest va representar el seu cinquè títol de l'any i el 15è de categoria Masters de la seva carrera.

## Quadre individual masculí

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | N. Đoković | 6 | 6 | |
| | F. Fognini | 3 | 3 | | 1 | N. Đoković | 6$^4$ | 6 | 6 |
| | G. Monfils | 6 | 6⁵ | 6 | | G. Monfils | 7 | 2 | 4 |
| 5 | R. Federer | 4 | 7 | 3 | | | | | | 1 | N. Đoković | 6 | 7 |
| 3 | D. Ferrer | 4 | 3 | | | | | | | 7 | J-W. Tsonga | 2 | 5 |
| | F. Mayer | 6 | 6 | | | F. Mayer | 2 | 3 | | | | | |
| 12 | K. Nishikori | 6⁵ | 0 | | 7 | J-W. Tsonga | 6 | 6 | | | | | |
| 7 | J-W. Tsonga | 7 | 6 | | | | | | | | | | | 1 | N. Đoković | 6 | 3 | 7 |
| 6 | J.M. del Potro | w/o | | | | | | | | | | | | 6 | J.M. del Potro | 1 | 6 | 6$^3$ |
| 11 | T. Haas | | | | 6 | J.M. del Potro | 6 | 6 | | | | | |
| 15 | N. Almagro | 6⁶ | 6 | 7 | 15 | N. Almagro | 3 | 3 | | | | | |
| 4 | T. Berdych | 7 | 3 | 6$^4$ | | | | | | 6 | J.M. del Potro | 6 | 6 |
| 8 | S. Wawrinka | 7 | 6 | | | | | | | 2 | R. Nadal | 2 | 4 |
| 10 | M. Raonic | 6² | 4 | | 8 | S. Wawrinka | 6¹⁰ | 1 | | | | | |
| | C. Berlocq | 1 | 6⁵ | | 2 | R. Nadal | 7 | 6 | |
| 2 | R. Nadal | 6 | 7 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Bob Bryan Mike Bryan | 7 | 7 | |
| | Treat Conrad Huey Dominic Inglot | 5 | 6$^4$ | | 1 | Bob Bryan Mike Bryan | 7 | 5 | [7] |
| 4 | Aisam-ul-Haq Qureshi Jean-Julien Rojer | 6$^4$ | 3 | | 5 | Ivan Dodig Marcelo Melo | 6⁵ | 7 | [10] |
| 5 | Ivan Dodig Marcelo Melo | 7 | 6 | | | | | | | 5 | Ivan Dodig Marcelo Melo | 7 | 6⁶ | [10] |
| | Jamie Murray John Peers | 3 | 6 | [10] | | | | | | 8 | David Marrero Fernando Verdasco | 6² | 7 | [2] |
| | Robert Lindstedt Vasek Pospisil | 6 | 3 | [6] | | Jamie Murray John Peers | 6$^4$ | 6⁹ | |
| 8 | David Marrero Fernando Verdasco | 6 | 6 | | 8 | David Marrero Fernando Verdasco | 7 | 7 | |
| 2 | Marcel Granollers Marc López | 3 | 4 | | | | | | |

## Enllaços externs

* Web oficial Arxivat 2019-10-03 a Wayback Machine. (anglès) (xinès)
* Quadre individual masculí PDF
* Quadre dobles masculins PDF
Xangai :
2009
2010
2011
2012
2013
2014
2015
2016
2017
2018
2019
2023
2024 :
ATP World Tour 2013
< 2012
2014 > :
ATP World Tour Finals, Londres :
# Singular

El singular és un nombre gramatical que denota un sol individu. Apareix en les paraules susceptibles de flexió gramatical i el mètode més usual per expressar-ho és mitjançant un morfema. S'oposa a plural, nombre dual, nul i altres nombres. En català les paraules que poden expressar nombre són el nom, l'adjectiu, el determinant, el pronom i el verb. El singular s'expressa amb l'anomenat morfema zero, ja que existeix però no té una expressió fonètica o gràfica pròpia (a diferència del plural, que té la S, per exemple). Aquest morfema zero ha estat postulat per mantenir la regularitat dels paradigmes gramaticals i no és exclusiu del singular.

## Referències

* ↑ «Singular». Gran Enciclopèdia Catalana. Barcelona: Grup Enciclopèdia Catalana.
Viccionari
# Cornifícia (filla de Marc Aureli)

Cornifícia (en llatí Cornificia) va ser una dama romana, l'última supervivent de les filles de Marc Aureli.
Va ser executada per ordre de Caracal·la. Dió Cassi explica en un relat molt interessant els seus darrers moments i les seves darreres paraules.

## Referències

* ↑ Smith, William (editor). Dictionary of Greek and Roman biography and mythology. Vol. I. Londres: Walton and Maberly, 1841, p. 857.
# Spigol

Spigol és una barreja d'espècies enriquida amb safrà, molt coneguda en l'àmbit de la cuina professional. Consisteix en una barreja de pebre dolç, cúrcuma, espècies diverses i conté un 3% de safrà.
Les empreses Espig es van fundar l'any 1876 a Alger sota la direcció d'Antoine Espig, comerciant de safrà d'origen espanyol establert a Alger. L'any 1899, Frédéric Espig, agafant el relleu del seu pare, va desenvolupar Spigol amb l'objectiu d'aportar un toc de sabor i color a la paella.
Etimologia
L'espígol, espígol ver, espic, espígol d'estiu, espigola, barballó, lavanda o llavanda (Lavandula angustifolia, Lavandula officinalis, Lavandula spica) és un arbust de la família de les lamiàcies o labiades, reconeguda com a planta medicinal.
# Cyprinodon veronicae

Cyprinodon veronicae és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Nord-amèrica: Mèxic.

## Referències

* ↑ BioLib (anglès) i (txec)
* 1 2 «Cyprinodon veronicae» (en anglès). FishBase. Froese, Rainer; Pauly, Daniel (editors).
# Cyprinodon salvadori

Cyprinodon salvadori és una espècie de peix de la família dels ciprinodòntids i de l'ordre dels ciprinodontiformes.

## Distribució geogràfica

Es troba a Nord-amèrica: Mèxic.

## Referències

* ↑ BioLib (anglès) i (txec)
* ↑ «Cyprinodon salvadori» (en anglès). FishBase. Froese, Rainer; Pauly, Daniel (editors).

## Bibliografia

* Lozano-Vilano, M. de L. 2002. Cyprinodon salvadori, new species from the upper Rio Conchos, Chihuahua, Mexico, with a revised key to the C. eximius complex (Pisces, Teleostei: Cyprinodontidae). In: Libro jubilar en honor del Dr. Salvador Contreras Balderas, Universidad Autónoma de Nuevo León, Monterrey, Mexico, pp. 5-325. Lib. Jub. Hon.S. C. Balderas 2002: 15-22.
# Sigil·lària

La Sigil·lària (en llatí: Sigillaria) era un festa romana que se celebrava durant dos dies (22 i 23 de desembre) seguint a la Saturnalia (17 a 19 de desembre) i l'Opàlia (19 a 21 de desembre).
El nom derivava de sigillum, que vol dir senyal, segell o símbol petit i que era el nom que es donava a unes petites estatuetes que els romans es regalaven uns als altres en aquestes dades i que és el precedent del modern Nadal amb la tradició de donar felicitacions nadalenques. Amb aquestes estatuetetes es volia representar els desitjos per tot l'any, i es diu que ja un costum similar havia existit a Assíria, Babilònia, Egipte i Pèrsia.
Al darrer dia de la Saturnàlia també se li deia Sigil·lària i els llocs on es venien objectes la Sigil·lària, es deien també sigillaria.

## Els objectes

Al diàleg que va escriure Macrobi, titulat "Saturnalia", l'interlocutor anomenat Praetextatus diu que els ninos que es regalaven per la Sigil·lària eren els substituts de les víctimes humanes que en l'arcaica religió se sacrificaven als déus. Aquest passatge ha donat lloc a estudis sobre si realment van haver sacrificis humans en la religió romana i les sospites es van estendre als argei i els oscillum. Un altre dels personatges d'aquesta obra, Evangelus, afirma que els ninos no eren més que objectes perquè juguessin els nens.

## El lloc de venda

La fira de venda d'objectes per la Sigil·lària durava quatre dies. Les parades dels venedors es van instal·lar primer al Camp de Mart, de vegades dins la Saepta Julia i en els darrers temps al porxo dels banys públics de Trajà. Juvenal diu que aquestes parades exposaven tants d'objectes que la pintura de Jàson i els argonautes del Porticus Agrippiana quedava completament tapat.

## Referències

* ↑ Macrobi, "Saturnalia,llibres I-II
* ↑ Aule Gel·li "Noctes Aticae" II,3
* ↑ Caroline Vout, "Power and Eroticism in Imperial Rome", Cambridge University Press, 2007, p. 152
* ↑ Macrobi, "Saturnalia,I.10.24
* ↑ Carlin A. Barton, "The Sorrows of the Ancient Romans: The Gladiator and the Monster", ed.Princeton University Press, 1993, p. 166
* ↑ Macrobi, "Saturnalia,I.11.1
* ↑ Giuseppe Lugli, "Il mercato di piazza Navona e l'antica festa dei «Sigillaria»", 1950, ed. Strenna dei Romanisti, p. 113-115
* ↑ Lawrence Richardson, "A New Topographical Dictionary of Ancient Rome", Johns Hopkins University Press, 1992, p. 398;Claire Holleran, "Shopping in Ancient Rome: The Retail Trade in the Late Republic and the Principate", ed.Oxford University Press, 2012, p. 192
# Stannard

* No s'ha de confondre amb Stannards.
Stannard és una població dels Estats Units d'Amèrica a l'estat de Vermont.

## Demografia

Segons el cens dels Estats Units del 2000 Stannard tenia 185 habitants., 73 habitatges, i 54 famílies. La densitat de població era de 5,7 habitants per km².
Dels 73 habitatges en un 37% hi vivien nens de menys de 18 anys, en un 57,5% hi vivien parelles casades, en un 9,6% dones solteres, i en un 24,7% no eren unitats familiars. En el 20,5% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,82.
Per edats la població es repartia de la següent manera: un 28,1% tenia menys de 18 anys, un 2,2% entre 18 i 24, un 31,9% entre 25 i 44, un 27% de 45 a 60 i un 10,8% 65 anys o més.
L'edat mediana era de 38 anys. Per cada 100 dones de 18 o més anys hi havia 107,8 homes.
La renda mediana per habitatge era de 36.250 $ i la renda mediana per família de 35.625 $. Els homes tenien una renda mediana de 31.250 $ mentre que les dones 22.750 $. La renda per capita de la població era de 15.196 $. Entorn del 13,2% de les famílies i el 18,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stannard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Stannard». American Fact Finder. Oficina del Cens dels Estats Units, 12-01-2010.